Sok benn a koronavírusos, vizsgálat zajlik a Baross utcai idősotthon egyik telephelyén
A vizsgálat végéig felfüggesztették a IV. kerületi intézmény vezetőjét.
Az október közepén elrendelt járványügyi megfigyelés után újabb hatósági tesztelést végeztek Budapest IV. kerületében, a Baross utcai Idősek Otthona Csokonai utcai telephelyén.

  A tesztek eredményei folyamatosan érkeznek, és nagyon nagy a pozitivitási arányt

– közölte a fenntartó, a Fővárosi Önkormányzat, amely emiatt vizsgálatot rendelt el.

A fenntartó a vizsgálat végéig felfüggesztette állásából az intézményvezetőt, a helyére pedig egy másik fővárosi intézmény vezetőhelyettesét rendelte ki.

Hozzátették, hogy a Fővárosi Önkormányzat a Fővárosi Kormányhivatal Népegészségügyi Főosztályával folyamatosan egyeztetve járványügyi intézkedési tervet állított össze, és folyamatosan egyeztet a IV. kerület népegészségügyi osztályával is.

A tervben szerepel többek között a dolgozók szűrővizsgálatának sűrítése, a pozitív teszttel rendelkező lakók kórházba szállítása és a negatív gondozottak elkülönítése – olvasható a közleményben.
baross utcai idősek otthona koronavírus idősek otthona csokonai utca Fővárosi Önkormányzat